# ฟร็องก์ เกซีเย
ฟร็องก์ อียานิก เกซีเย (เกิด 19 ธันวาคม ค.ศ. 1996) เป็นนักฟุตบอลอาชีพชาวโกตดิวัวร์ ปัจจุบันลงล่นในตำแหน่งกองกลางให้แก่อัลอะฮ์ลีอัสซะอูดี สโมสรในซาอุดีโปรเฟสชันนัลลีก และทีมชาติโกตดิวัวร์

สโมสรอาชีพ
เกซีเยเกิดในอูรากาโย เขาเริ่มต้นอาชีพของเขากับสแตลาเกลิบดาจาเมในระดับเยาวชนใน ค.ศ. 2010 ก่อนที่จะได้เลื่อนขึ้นสู่ทีมชุดใหญ่ในปี ค.ศ. 2014
อาตาลันตา
ในวันที่ 29 มกราคม ค.ศ. 2015 เกซิเย ได้เซ็นสัญญาร่วมทีมอาตาลันตา สโมสรในเซเรียอา เป็นเวลาสามปี แต่ได้รับมอบหมายให้เป็นนักเตะของทีมสำรอง ในวันที่ 18 เมษายน ค.ศ. 2015 เกซิเย ถูกเรียกติดทีมชุดใหญ่เป็นครั้งแรกเพื่อแข่งขันกับโรมา แต่ยังไม่ได้ถูกเปลี่ยนตัวลงไปลงเล่นในวันถัดมาซึ่งทั้งสองทีมเสมอกัน 1–1 ที่สตาดีโอโอลิมปีโก

เชเซนา (ยืมตัว)
ในวันที่ 26 สิงหาคม ค.ศ. 2015 เกซิเย ย้ายร่วมทีมเชเซนา สโมสรในเซเรียบี ด้วยสัญญายืมตัวหนึ่งปี เขาได้ลงเล่นในระดับอาชีพครั้งแรกในวันที่ 26 กันยายน โดยถูกเปลี่ยนตัวลงมาแทนอันโตนิโอ รากูซา ในนัดที่ออกไปเยือนและเสมอกับเปรูจา 0–0 

เกซิเย ทำประตูแรกในระดับอาชีพในวันที่ 31 ธันวาคม ค.ศ. 2015 เป็นประตูสุดท้ายซึ่งทำให้ทีมเปิดสนามเหย้าเอาชนะเวอร์ตุสลานเซียโน 2–0 เขากลายเป็นนักเตะที่ได้ลงเล่นเป็นตัวจริงต่อเนื่องอย่างไม่มีข้อโต้แย้ง เขาลงเล่น 37 นัดและทำ 4 ประตู แต่ทีมของเขาพลาดการเลื่อนชั้นสู่เซเรียอาหลังพ่ายแพ้ในรอบเพลย์-ออฟเลื่อนชั้น

กลับสู่อาตาลันตา
หลังกลับจากการยืมตัว เกซิเย ได้รับการเลื่อนขั้นสู่ทีมชุดใหญ่โดยผู้จัดการทีม จันปิเอโร กัสเปรินี หลังจากลงเล่นร่วมกับผู้เล่นชุดใหญ่ระหว่างช่วงปรีซีซัน เขาได้ลงเล่นให้กับสโมสรครั้งแรกในวันที่ 13 สิงหาคม ค.ศ. 2016 โดยได้ลงเล่นเป็นตัวจริง และยังทำประตูเป็นประตูสุดท้ายที่ทำให้อาตาลันตาเอาชนะเครโมเนเซ 3–0 ในโกปปาอีตาเลีย ที่สตาดีโออัตเลตีอัซซูร์รีดีตาเลีย หกวันถัดมา เกซิเย ได้ต่อสัญญากับอาตาลันตาออกไปจนถึง ค.ศ. 2021
บาร์เซโลนา
ในวันที่ 4 กรกฎาคม ค.ศ. 2022 บาร์เซโลนา ได้ประกาศว่าพวกเขาได้บรรลุข้อตกลงกับเกซิเย หลังสัญญาของเขากับเอซี มิลานจบลง และในวันที่ 6 กรกฎาคม เขาเซ็นสัญญาเป็นเวลาสี่ปีจนถึง 30 มิถุนายน ค.ศ. 2026 โดยตั้งค่าฉีกสัญญาไว้ที่ 500 ล้านยูโร ในวันที่ 13 สิงหาคม เขาได้ลงเล่นนัดแรกในนัดเปิดฤดูกาลลาลิกาซึ่งพวกเขาเสมอกับราโยบาเยกาโน 0–0 หลังถูกเปลี่ยนตัวลงมาแทนเปดริในนาทีที่ 73 ในวันที่ 7 กันยายน เขาได้ลงเล่นเป็นตัวจริงในยูฟ่าแชมเปียนส์ลีกเป็นนัดแรกให้กับบาร์เซโลนา และสามารถทำประตูได้ตั้งแต่นาทีที่ 13 ในนัดที่เอาชนะวิกตอเรียเปิลเซ็ญ 5–1 ในรอบแบ่งกลุ่ม ที่สปอติฟายกัมนอว์Kessie opens his FC Barcelona account FCBarcelona.com 7 กันยายน ค.ศ. 2022 สืบค้นเมื่อ 22 พฤศจิกายน ค.ศ. 2022 ในวันที่ 19 มีนาคม ค.ศ. 2023 เกซีเย ทำประตูในนาทีที่ 92 ให้บาร์เซโลนาเอาชนะเรอัลมาดริด 2–1 ในเอลกลาซิโกนัดแรกของเขา จากแอสซิตส์ของอาเลฆันโดร บัลเด ประตูนี้ยังเป็นประตูที่ 3,000 ของบาร์เซโลนาในลาลิกานัดเหย้าที่กัมนอว์ อีกด้วย

 อัลอะฮ์ลี 
ในวันที่ 9 สิงหาคม ค.ศ. 2023 เกซีเย ย้ายร่วมทีมอัลอะฮ์ลีอัสซะอูดี ด้วยค่าตัว 12.5 ล้านยูโร ในวันที่ 3 พฤษภาคม ค.ศ. 2025 เกซีเย ได้ลงเล่นในเอเอฟซีแชมเปียนส์ลีกอีลิท รอบชิงชนะเลิศ และสามารถทำประตูให้อัลอะฮ์ลี เอาชนะคาวาซากิ ฟรอนตาเล 2–0 ทำให้สโมสรคว้าแชมป์เอเชียเป็นครั้งแรกในประวัติศาสตร์

สถิติอาชีพ
สโมสร

สโมสรฤดูกาลลีกถ้วยยุโรปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูเชเซนา (ยืมตัว)2015–16เซเรียบี37400——374อาตาลันตา2016–17เซเรียอา30611——317เอซีมิลาน (ยืมตัว)2017–1837550120—5452018–19347403010427เอซีมิลาน2019–2035430——3842020–21371320111—50142021–223163150—397รวม174351713111022439บาร์เซโลนา2022–23ลาลิกา000000—00รวมทั้งหมด241451823111029250

ทีมชาติ

ทีมชาติปีลงเล่นประตูโกตดิวัวร์20144020150020166020171302018502019121202042202182202261รวม586

ผล และคะแนนของโกดติวัวร์จะขึ้นต้นก่อน

+ รายชื่อประตูในนามทีมชาติของ ฟร็องก์ เกซีเยลำดับวันที่สนามคู่แข่งคะแนนผลการแข่งขัน1 16 พฤศจิกายน ค.ศ. 2019  Stade Félix Houphouët-Boigny, อาบีจาน, โกดติวัวร์    1–0  1–0  แอฟริกาคัพออฟเนชันส์ 2021 รอบคัดเลือก2 8 ตุลาคม ค.ศ. 2020  สนามกีฬาสมเด็จพระราชาธิบดีโบดวง, บรัสเซลส์, เบลเยียม    1–1  1–1  กระชับมิตร3 17 พฤศจิกายน ค.ศ. 2020  Barikadimy Stadium, โทมาสินา, มาดากัสการ์    1–0  1–1 แอฟริกาคัพออฟเนชันส์ 2021 รอบคัดเลือก4 30 มีนาคม ค.ศ. 2021  Stade National, อาบีจาน, โกดติวัวร์    2–0  3–15 11 ตุลาคม ค.ศ. 2021  Stade de l'Amitie, กอตอนู, เบนิน    2–1   2–1  ฟุตบอลโลก 2022 รอบคัดเลือก6 20 มกราคม ค.ศ. 2022  Japoma Stadium, ดูอาลา, แคเมอรูน    1–0  3–1  แอฟริกาคัพออฟเนชันส์ 2021

เกียรติประวัติ
เอซี มิลาน
 เซเรียอา: 2021–22

ส่วนบุคคล
ทีมยอดเยี่ยมแห่งปีของเซเรียอา: 2020–21